CELEX: 32006R0262
Language: sl
Date: 2006-02-15 00:00:00
Title: Uredba Komisije (ES) št. 262/2006 z dne  15. februarja 2006  o spremembi Uredbe (ES) št. 2729/2000 o določitvi podrobnih pravilih za izvajanje nadzora v vinskem sektorju

16.2.2006   
            
            
               SL
            
            
               Uradni list Evropske unije
            
            
               L 46/22
            
         
      UREDBA KOMISIJE (ES) št. 262/2006
   z dne 15. februarja 2006
   o spremembi Uredbe (ES) št. 2729/2000 o določitvi podrobnih pravilih za izvajanje nadzora v vinskem sektorju
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vin (1), in zlasti člena 72(4) Uredbe,
   ob upoštevanju naslednjega:
   
               (1)
            
            
               Člen 5(1) Uredbe Komisije (ES) št. 2729/2000 določa (2), da se enote rabe, ki so predmet vloge za premijo za trajno opustitev, sistematično preverjajo na kraju samem.
            
         
               (2)
            
            
               V skladu s členom 8(1)(b) in (e) Uredbe Komisije (ES) št. 1227/2000 z dne 31. maja 2000 o določitvi podrobnih pravil za izvajanje Uredbe Sveta (ES) št. 1493/1999 o skupni ureditvi trga za vino v zvezi z obsegom vinogradniških površin (3) postopek za predložitev vlog za premije za trajno opustitev, ki ga morajo države članice sprejeti, med drugim predvideva naknadno preverjanje obstoja zadevnih vinskih trt, zadevne površine in povprečnega hektarskega donosa ali proizvodnih možnosti kot tudi preverjanje, ali je bila krčitev izvedena.
            
         
               (3)
            
            
               Glede na to, da je daljinsko zaznavanje z razvojem tehnologije postalo zanesljiv instrument, je treba državam članicam, ki bi ga želele uporabiti, ponuditi to možnost, kadar se ob tem ohrani stopnja preverjanja.
            
         
               (4)
            
            
               Kar se tiče nadzora, s katerim je ugotovljen obstoj zadevnih vinskih trt in s katerim se oceni zadevna površina, povprečni hektarski donos in proizvodne možnosti, je nujno preverjanje na kraju samem, saj se ti dejavniki ne morejo preveriti z daljinskim zaznavanjem.
            
         
               (5)
            
            
               Lahko pa se z daljinskim zaznavanjem omogoči preverjanje, če je bila odstranitev nasadov trt dejansko izvedena, zato je treba na tej stopnji nadzora dovoliti njegovo uporabo.
            
         
               (6)
            
            
               Ob upoštevanju težav pri izračunu površine z daljinskim zaznavanjem je treba omejiti dovoljenje za uporabo tega postopka na primere, kjer se opustitev nanaša na celotne vinogradniške enote rabe.
            
         
               (7)
            
            
               Uredbo (ES) št. 2729/2000 je zato treba spremeniti.
            
         
               (8)
            
            
               Ukrepi, predvideni s to uredbo, so v skladu z mnenjem Upravljalnega odbora za vino –
            
         SPREJELA NASLEDNJO UREDBO:
   Člen 1
   Členu 5(1) Uredbe (ES) št. 2729/2000 se doda tretji pododstavek, in sicer:
   
      „Preverjanje krčitve, določeno v členu v členu 8(1)(e) Uredbe (ES) št. 1227/2000, se lahko opravi z daljinskim zaznavanjem, če gre za opustitev celotne vinogradniške enote rabe.“
   
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. februarja 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 2165/2005 (UL L 345, 28.12.2005, str. 1).
   
      (2)  UL L 316, 15.12.2000, str. 16. Uredba, spremenjena z Uredbo (ES) št. 2120/2004 (UL L 367, 14.12.2004, str. 11).
   
      (3)  UL L 143, 16.6.2000, str. 1. Uredba, kakor je bila nazadnje spremenjena z Uredbo (ES) št. 1216/2005 (UL L 199, 29.7.2005, str. 32).